CELEX: 32020R0183
Language: sk
Date: 2020-02-05 00:00:00
Title: Nariadenie Komisie (EÚ) 2020/183 z 5. februára 2020, ktorým sa plavidlám plaviacim sa pod vlajkou viacerých členských štátov zakazuje lov tresky škvrnitej v zónach 1 a 2b

11.2.2020   
               
               
                  SK
               
               
                  Úradný vestník Európskej únie
               
               
                  L 38/37
               
            
         NARIADENIE KOMISIE (EÚ) 2020/183
         z 5. februára 2020,
         ktorým sa plavidlám plaviacim sa pod vlajkou viacerých členských štátov zakazuje lov tresky škvrnitej v zónach 1 a 2b
         EURÓPSKA KOMISIA,
         so zreteľom na Zmluvu o fungovaní Európskej únie,
         so zreteľom na nariadenie Rady (ES) č. 1224/2009 z 20. novembra 2009, ktorým sa zriaďuje systém kontroly Únie na zabezpečenie dodržiavania pravidiel spoločnej politiky v oblasti rybného hospodárstva (1), a najmä na jeho článok 36 ods. 2,
         keďže:
         
                     (1)
                  
                  
                     Nariadením Rady (EÚ) 2020/123 (2) sa stanovujú kvóty na rok 2020.
                  
               
                     (2)
                  
                  
                     Podľa informácií, ktoré Komisia dostala, sa výlovom v populácii tresky škvrnitej v zónach 1 a 2b plavidlami plaviacimi sa pod vlajkou viacerých členských štátov alebo zaregistrovanými vo viacerých členských štátoch vyčerpala kvóta pridelená „iným členským štátom“ na rok 2020.
                  
               
                     (3)
                  
                  
                     Je preto nevyhnutné zakázať v prípade danej populácie určité rybolovné činnosti,
                  
               PRIJALA TOTO NARIADENIE:
         
            Článok 1
            Vyčerpanie kvóty
            Rybolovná kvóta, ktorá bola na rok 2020 pridelená členským štátom loviacim v rámci kvóty pre „Iné členské štáty“ pre populáciu tresky škvrnitej v zónach 1 a 2b uvedených v prílohe, sa považuje za vyčerpanú odo dňa uvedeného v danej prílohe.
         
         
            Článok 2
            Zákazy
            Plavidlám plaviacim sa pod vlajkou členských štátov alebo zaregistrovaným v členských štátoch, ktoré lovia v rámci kvóty „Iné členské štáty“ uvedených v prílohe sa odo dňa uvedeného v danej prílohe zakazujú rybolovné činnosti týkajúce sa populácie uvedenej v článku 1. Po uvedenom dni sa zakazuje najmä ponechávať na palube, premiestňovať, prekladať alebo vyloďovať ryby z uvedenej populácie ulovené danými plavidlami.
         
         
            Článok 3
            Nadobudnutie účinnosti
            Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
         
         
            Toto nariadenie je záväzné v celom rozsahu a priamo uplatniteľné vo všetkých členských štátoch.
            V Bruseli 5. februára 2020
            
               
                  Za Komisiu
               
               
                  v mene predsedu
               
               Virginijus SINKEVIČIUS
               
                  člen Komisie
               
            
         
         
            (1)  Ú. v. EÚ L 343, 22.12.2009, s. 1.
         
            (2)  Nariadenie Rady (EÚ) 2020/123 z 27. januára 2020, ktorým sa na rok 2020 stanovujú rybolovné možnosti pre určité populácie rýb a skupiny populácií rýb uplatniteľné vo vodách Únie a v prípade rybárskych plavidiel Únie aj v určitých vodách nepatriacich Únii (Ú. v. EÚ L 25, 30.1.2020, s. 1).
      
      
         
            PRÍLOHA
            
                        Číslo
                     
                     
                        01/TQ/123
                     
                  
                        Členský štát
                     
                     
                        Členské štáty loviace v rámci kvóty „Iné členské štáty“
                     
                  
                        Populácia
                     
                     
                        COD/1/2B
                     
                  
                        Druh
                     
                     
                        treska škvrnitá (Gadus morhua)
                     
                  
                        Zóna
                     
                     
                        1 a 2b
                     
                  
                        Zákaz platný od
                     
                     
                        11.1.2020, 11:00 UTC